અરવલ્લી જિલ્લાના મોડાસા ખાતે આવેલ માર્કેટ યાર્ડ અરવલ્લી જિલ્લાનું સૌથી મોટું અને મુખ્ય માર્કેટયાર્ડ છે જિલ્લાના ખેડૂતો પોષણ ક્ષમ ભાવ મળે તે માટે પોતાનો મહા મહેનતે પકવેલો મોલ લઇ વેચવા આવતા હોય છે ત્યારે મોડાસા એપીએમસીમાં આજે મગફળી વેચવા આવેલા ખેડૂતોએ માતંગી ટ્રેડિંગ નામની દુકાનમાં હરાજીમાં નક્કી થયા મુજબ 915 રૂપિયાના ભાવે મગફળી વેચવા આવ્યા હતા મગફળીના કોથળા વજનકાંટા પર ચઢાવતા ખેડૂતને તોલમાં કઈ ગોટાળો હોવાની શંકા ગઈ જેથી ખેડૂતે એપીએમસીના ઇન્સપેક્ટરને બોલાવી સમગ્ર હકીકતથી વાકેફ કરી મગફળીની ગુણ બીજે વજન કરાવતા દર 20 કિલોએ વજનમાં 2 કિલો મગફળી ઓછી જણાઈ જેથી માર્કેટ સત્તાવાળાઓએ વેપારીનો વજનકાંટો જપ્ત કરી કાયદેસરની કાર્યવાહી હાથ ધરી છે.